cyanic-selkie/wikianc huggingface dataset:
Slaget ved Dalry
Bakgrunn
Etter at Robert Bruce ble overraskende angrepet ved Methven den 19. juni 1306, og gikk på et katastrofalt nederlag, ledet av John Comyns engelske svoger, Aymer de Valence, jarlen av Pembroke. Bruce ved nederlagstynget og på flukt mot fjellpartiene rundt Breadalbane. Han søkte mot grensen til Argyllshire. Hæren hans var skamslått, utkjørt og kraftig redusert til kanskje 300 mann.
Det var i denne posisjonen han ble angrepet av hærstyrken til MacDougall-klanen, kanskje opptil tusen mann, ledet av John MacDougall, lorden av Lorn, som var en slektning av Bruces arvefiende John Comyn, og støttet dermed engelskmennene. Deler av hærstyrken var styrket med menn fra MacNab-klanen, som også støttet John Balliols-fraksjonen i Skottland. Av alle de innlands fiender som Bruce hadde var MacDougalls de mest standhaftige og farligste.
Slaget
Bruce var på flukt og forsøkte med alle midler å unngå strid og komme seg vekk. I Dalry (også kalt Dalrigh) tørnet de sammen. Detaljene er sparsommelige, men sannsynligvis var det noen i Bruces følge som ofret seg for at deres konge skulle slippe vekk.
Det fortelles at etter stridighetene ved Dalry ble Bruce jaktet på av tre spesielt dyktige klansmenn fra Lorn, utvalgte krigere fra MacDougallene, og som hadde fått oppdraget å drepe Robert Bruce eller dø selv. Da Bruce kom inn i en trang dal kastet de tre seg over ham. Kongen snudde seg rundt, begravde krigsøksen i skallen på den ene mens den andre klarte å grepe om stigbøylen til kongens hest. Bruce holdt ham fast med foten slik at han ble dratt etter hesten og da sprang den tredje ned og landet bak på hesten. Bruce vridde seg rundt, trakk ham framover og drepte ham. Deretter drepte han mannen som hang i stigbøylen «med ett kraftig slag».
Dalry huskes også i skotsk historie som det sted hvor den skotske hærstyrken slo leir før de beseiret nordmennene i slaget ved Largs i 1263.
Etterspill
Robert Bruce var en trent og dyktig kriger som kunne mestere nærkamp, men i hvilken grad fortellingen over er sannferdig er uklart. Det illustrerer uansett det omdømme hans kraft og styrke hadde på denne tiden.
Etter å ha unnsluppet MacDougallene flyktet Bruce fra fastlandet og gjemte seg vekk på de ytterste vestlige øynene og kom ikke tilbake før året etter.
Det er også knyttet til en myte om et kongen tapte et praktfullt brosjesmykke i slaget ved Dalry. Han hadde hatt brystnål i hele sitt liv og satte deg høyt. Smykket, som siden gikk under navnet «brosjen fra Lorn», ble et høyt verdsatt krigsbytte hos MacDougall-familien i Dunolly. Etter at det ble fraktet vekk etter beleiringen av Dunolly ble det etter 40 år gjenforent med familien Bruce.
Epilog
Da Robert Bruce hadde sikret sin posisjon som konge av Skottland var det første han satte seg i fore å ta hevn over John MacDouglall og MacDouglallene. I slaget ved Glen Trool i 1307 knuste han sin motstander. Deretter brent han områdene rundt, erobret Dunstaffinage Castle og godtok underkastelse til John MacDouglalls far. John MacDouglall selv dro som flyktning til England.
MacDougallene ble restaurert i Skottland. I begynnelsen av kong David II av Skottlands regjeringstid ble John MacDouglalls sønn Ewan MacDougall gift med sønnedatteren til Robert Bruce og gjennom henne fikk familien tilbake deler av sine gamle eiendommer. Restaureringen ble derimot kortvarig ettersom Ewan MacDougall døde uten en mannlig etterkommer.
Aksla Idrettslag
Aksla Idrettslag (stiftet 1928) er et idrettslag fra Ålesund. Aksla IL hører til byregionen Nørvasund/Hatlane/Gåseid, og rekrutterer hovedsakelig fra Nørvasund skolekrets, hvor det pr. 1. januar 2021 bor ca. 5,000 mennesker..
Klubben driver med håndball og fotball, og har ca. 800 aktive medlemmer, noe som gjør den til en av de største klubbene på Sunnmøre.
Historie
Aksla Idrettslag har sitt utspring i en rekke bydelsklubber i Ålesund som ble stiftet på 1920- og 1930-tallet.
Alle disse klubbene hadde sitt utspring i Arbeidernes Idrettslag fra 1928. Fart, Brodd og Smart var alle medlemmer av AIF, og deltok i Arbeidermesterskapet i fotball.
Fotball
Aksla IL A-lag herrer rykket opp fra 6. til 5. divisjon i 2018. I 2022 rykket laget opp til 4. divisjon etter at de endte sesongen på 2. plass, 2 poeng bak Volda 2.
Senior damer spilte i 2021 i 4. divisjon Sunnmøre. I 2023 spilte de i 3. divisjon Sunnmøre
Håndball
Senior damer spiller i 3. divisjon per 2022. Pr. 2022 har klubben ikke noe seniorlag for herrer.
Noreveien (Oslo)
Noreveien (15A–27, 10–26) er en vei på Montebello i bydel Ullern i Oslo. Den går fra Ullernchausseen til Husebybakken.
Veien fikk navn i 1935 inspirert av Oslo Lysverkers mottaksstasjon for kraft fra Nore I kraftverk i Numedal (i nr. 24–26).
Richard Horton
Richard Horton er en britisk lege og sjefredaktør for det medisinske tidsskriftet The Lancet.
Han ble i 2018 utnevnt til æresdoktor ved Universitetet i Tromsø – Norges arktiske universitet.
Gunder Aas
Gunder Aas (født 13. mai 1785 på gården Øyås i Melhus, død 5. mai 1853) var en norsk embetsmann og stortingsmann. Han var amtmann i Stavanger amt 1833–1853.
Gunder Aas var sønn av en bonde på Øyås i Melhus. Han tok norsk juridisk eksamen i 1812 med beste karakter og ble i juli 1814 utnevnt til byfogd i Vardø samt garnisonsauditør, magasins- og ammunisjonsforvalter ved Vardøhus festning. Han gikk av fra disse stillingene med vartpenger i 1817 og ble i 1817 prokurator. I 1821 ble han utnevnt til sorenskriver i Vestre Råbyggelaget. I 1829 ble han sorenskriver i Jæren og Dalerne, og i 1833 amtmann i Stavanger amt.
Aas representerte Stavanger amt på Stortinget i 1833. Fra 1836 til 1846, med unntak av årene 1840–1843, var han formann i Stavanger amts landhusholdningsselskab. I 1843 ble han utnevnt til ridder av Nordstjerneordenen.
Veitistel
Veitistel (latin: Cirsium vulgare) er en toårig plante i tistelslekten (Cirsium) av korgplantefamilien (Asteraceae). Veitistel blir 30–150 cm høy, og blomstrer fra juli til september. Blomstene er sterkt purpurrøde eller klar-lilla.
Veitistel har grågrønn, stikkende og forgreinet stengel, og parstilte, annethver motsatte blader som er flikete med pigger. Stengelen har vingekanter som danner tornemønster, og lange, lyse pigger. Bladene er eggerunde eller lansettformede med dype fliker. Bladene er delvis nedstående og har også gule, spisse torner.
Begeret (korgen) er ovalt eller klokkeformet, med jevne og regelmessige utstående pigger på hvert korgdekkblad. Korgdekkbladene er grågrønne.
Blomsterstanden på korgen springer ut med grønngul farge, men blir raskt purpurrød eller lilla. Hvite blomster er svært sjelden. Korgen er 3–5 cm i diameter, men planten har som regel på samme tid korger av ulik modenhetsgrad og størrelse.
Guy Périllat
Guy Périllat (født 24. februar 1940) er en tidligere fransk alpinist. Han er dobbelt verdensmester og har vunnet to olympiske medaljer.
Périllat feiret sin største triumfer i 1960-årene. Under OL 1960 i Squaw Valley ble Périllat verdensmester i den ikke-olympiske kombinasjonsøvelsen. I utforrennet tok han bronse.
To år senere hadde han igjen suksess i VM, da han tok sølv i slalåm, bak landsmannen Charles Bozon. Under VM 1966 i Portillo i Chile tok Périllat sin andre verdensmestertittel, denne gang i storslalåm, og tok sølv i slalåmrennet.
Endelig tok han sin andre olympiske medalje under OL 1968 i Grenoble, med sølv i utfor. Périllat la opp som aktiv alpinist etter sesongen 1968/69.
Ragnvald Vaage
Ragnvald Vaage (født 29. april i Kvinnherad 1889, død 1966) var en norsk forfatter og gårdbruker. Vaage ble født og bodde på Våge på Sunde i Kvinnherad.
Han gikk på Voss folkehøgskole 1906, ble grundtvigianer av livsholdning og var knyttet til ungdomslagsbevegelsen som taler. Det meste av livet drev han hjemgården, en virksomhet med knappe marginer og lite overskudd.
Vaage utga 20 bøker gav mellom 1912 og 1965: syv diktsamlinger, barnebøker, romaner, fortellinger og noveller. I dag huskes han best for barnebøkene, og barnebokdebuten Gutane paa Tedneholmen (1923) er den som oftest trekkes frem. Hovedpersonen Torvall er 12 år gammel, og brytes mellom barndom og voksenliv i et trangt bygdemiljø. Hans forsøk på å bygge sin egen båt mislykkes.
Farsley Celtic FC
Farsley Celtic Association Football Club er en engelsk fotballklubb fra Farsley, Leeds, England. Hjemmekampene til Farsley spilles på Throstle Nest.
Ragnvald Vaage
Bøkene Den forunderlege vegen og Den gode sumaren er basert på forfatterens egen barndom.
Farsley Celtic FC
Historie
Klubben ble stiftet i 1908 av en gruppe ungdommer. I starten av klubbens eksistens spilte de i diverse lokale ligaer og cuper. På 1950-tallet deltok de for første gang i Yorkshire League, og spilte der til ligaen ble slått sammen med Midland Counties League. I 1987 meldte de seg for første gang i den nystartede Northern Premier League. I 2006 rykket de for første gang opp til Conference North etter playoff-finaleseier 2-1 over North Ferriby United.
Ragnvald Vaage
Ståle Kyllingstad laget en statue av Ragnvald Vaage som ble avduket ved broa på Sunde i 1979. Forfatteren Lars Amund Vaage og komponisten Knut Vaage er barnebarn av Ragvald Vaage. Knut Vaage har satt melodi til flere av bestefarens dikt.
Dewoitine D.520
Dewoitine D.520 var et fransk jagerfly som ble satt i tjeneste i begynnelsen av 1940 kort etter utbruddet av andre verdenskrig. I motsetning til Morane-Saulnier M.S.406 som på den tiden var Armée de l'airs standard kampfly, var Dewoitine D.520s egenskaper gode nok til å tilnærmet bringe det på linje med Messerschmitt Bf 109. På grunn av forsinkelser i produksjonen var det bare et begrenset antall tilgjengelig av flyet da Frankrike ble invadert i mai 1940.
Liste over Kypros’ presidenter
Kypros' president er statsoverhode og regjeringssjef i Republikken Kypros. Embetet ble opprettet i 1960 etter Kypros' uavhengighet fra Storbritannia. Presidenten skulle være gresk-kypriot og visepresidenten skulle være tyrkisk-kypriot. Dette varte til 1963.
Symbol
valgt uten motkandidat.
Apertur
Apertur (fra latin: apertura, "åpning") er et uttrykk som anvendes innen flere ulike emner som optikk og fotografi. For planter, brukes apertur for åpningen i blomster der det foregår kjønnet befruktning.
Clona Relativa truo de objektivo Ouverture (photographie) Diafragma (optica) 絞り (光学) Относительное отверстие
Ralph Shove
Ralph Samuel Shove (født 31. mai 1889, død 2. februar 1966) var en britiske roer som deltok i de olympiske leker 1920 i Antwerpen.
Shove vant en olympisk sølvmedalje i roing under OL 1920 i Antwerpen. Han var med som roer på den britiske åtteren som kom på andreplass bak USA. Mannskapet på båten var; Ewart Horsfall, Guy Oliver Nickalls, Richard Lucas, Walter James, John Campbell, Sebastian Earl, Ralph Shove, Sidney Swann og Robin Johnstone som var styrmann. Totalt deltok åtte båter fra åtte nasjoner og konkurransen, som ble avviklet 28. og 29. august 1920, ble gjennomført i cupform. To og to båter møttes i kvart- og semifinaler. Storbritannia møtte og beseiret Sveits i kvartfinale og Norge i semifinale. Finalen tapte de til USA.
Skotsk Premier League 2003–2004
Den Skotske Premier League 2003–04 ble avlsuttet med Celtic som mester.
Tilskuere
Gjennomsnittstall for hele sesongen 2003-04:
Tistel
Tistler er en gruppe stive, stikkende urter. Bladene, og ofte også stengelen, har kraftige torner. De unngås derfor av dyr og mennesker og kan danne nesten ugjennomtrengelige bestander, ikke ulikt brennesle.
Tistlene er ikke en naturlig gruppe. De fleste tilhører stammen Cynareae i kurvplantefamilien, men også andre kurvplanter kalles tistel. Strandtistel er et medlem av skjermplantefamilien. De vanlige tistlene i Norge tilhører slektene Cirsium og Carduus. De vokser ofte langs vegkanter og på beitemark.
Ulike tistler
Dette er en oversikt over planter som kalles «tistel» på norsk. Bare et utvalg av Cirsium- og Carduus-artene i Norge er tatt med; en fullstendig oversikt finnes i artikkelen for hver slekt.
Richard Thorpe
Richard Thorpe (født 24. februar 1896, død 1. mai 1991) var en amerikansk filmregissør.
Hans ble født som Rollo Smolt Thorpe i Hutchinson i Kansas hvor han begynte sin karriere i underholdning ved å opptre i vaudeville og på teaterscenen. I 1921 begynte han i filmindustrien ved å spille og regissere sin første stumfilm i 1923. Han kom til å regissere mer enn 180 filmer. Den første helaftensfilm han regisserte for MGM var Last of the Pagans (1935) med Ray Mala i hovedrollen. Etter å regissert The Last Challenge i 1967 trakk han seg tilbake fra filmen. Han døde i Palm Springs i California i 1991.
Thorpe er kjent som den opprinnelige regissøren av Trollmannen fra Oz (The Wizard of Oz). Han ble sparket etter to uker av innspillingen ettersom det ble ment at hans scener ikke hadde den riktige stemningen av fantasi ved dem. Thorpe ga Judy Garland en blond parykk og søtladen babydukke-sminke som fikk henne til se ut som en pike i tenårene framfor en uskyldig bondepike fra Kansas på rundt 13 år. Både sminken og parykken ble fjernet av George Cukor, som var tatt inn midlertidig.
For sine bidrag til filmindustrien har Thorpe fått en stjerne på Hollywood Walk of Fame ved 6101 Hollywood Boulevard.
AZ Alkmaar
AZ (Alkmaar Zaanstreek) er en nederlandsk fotballklubb som spiller i den nederlandske æresdivisjonen (Eredivisie). Klubben ble stiftet i 1967 ved sammenslåingen av Alkmaar '54 og FC Zaanstreek.
Alkmaar '54
13. april 1954 ble fotballklubben Alkmaar '54 opprettet; sammen med 9 andre klubber ble de en del av det nederlandske fotballforbundet. Deres første proffkamp ble spilt 14. august 1954, på deres ærverdige stadion «de Hout». Kampen ble spilt mot Venlo, og Alkmaar '54 vant kampen 3-0.
I november 1954 valgte det nederlandske fotballforbundet KNVB å begynne med profesjonell fotball. Spillerne på Alkmaar '54 tjente 40 gylden (ca. 160 kroner) per seier, og endte denne sesongen på 5.-plass i 3. divisjon, av den grunn rykket de opp til 2. divisjon. Også i 2. divisjon gjorde Alkmaar '54 det bra, og var bare 4 poeng fra opprykk til 1. divisjon, eller det vi i dag kjenner som Æresdivisjonen. Sesongen 1957/58 gikk ikke like bra, mens de kom på 4.-plass i 1959.
FC Zaanstreek
FC Zaanstreek fra Koog aan de Zaan ble opprettet 13. april 1964. FC Zaanstreek tok over lisensen til det nærliggende laget KFC Koger FC, som ikke klarte seg da det ble innført proff-fotball i Nederland. For øvrig finnes fortsatt KFC den dag i dag, nå som amatørlag. FC Zaanstreek hadde liten suksess i de 3 årene de bestod. Eneste storkamp de spilte var mot Feijenoord i den nederlandske cupen. Kampen ble vunnet 2-1 av Feijenoord. Klubben slo seg sammen med Alkmaar '54 30. juni 1967 og dannet altså AZ.
Periode Molenaar
AZ'67 hadde sine beste år på slutten av 1970-tallet og begynnelsen av 80-tallet. Forretnings-brødrene Cees og Klaas Molenaar hadde hatt stor suksess med sitt eget firma Wastora, og de bestemte seg for å investere stort i AZ'67.
Sakte med sikkert ble AZ'67 anerkjent som en klubb med store ambisjoner. Spillere som Willem van Hanegem, John Metgod, Kristen Nygaard Kristensen (dk) og Eddy Treytel kom til klubben. AZ ville nå toppen. Pga. at klubben hentet mange utenlandsproffer, fikk klubben store pengeproblemer, og de var på randen av konkurs. Det var da brødrene Klaas og Cees Molenaar kom inn og reddet klubben med sine midler.
I 1977/78-sesongen vant de sin første tittel da de vant den nederlandske cupen. Denne sesongen debuterte klubben i europeisk sammenheng. De kom til 2. runde i UEFA-cupen, der de ble slått av spanske Barcelona på straffesparkkonkurranse. Sesongen 1979/80 var AZ veldig nær sitt første seriemesterskap, men på slutten av sesongen mistet de mange poeng, og Ajax stakk av med seriemesterskapet. Men laget ble bare bedre og bedre, etter kjøp av spillere som Ronald Spelbos, Jan Peters, Kees Kist og Kurt Welzl ble AZ veldig sterke, både defensivt og offensivt.
Belønningen kom i sesongen 1980/81. AZ vant nesten alle kampene, de tapte bare én kamp, mot Ajax, hvor de tapte 1-0. AZ ble forståelig nok seriemester, og AZ er til nå den siste klubben som har klart å vinne serien og som ikke tilhørte de "tre store" (Ajax, PSV og Feijenoord). Denne sesongen vant de også den nederlandske cupen, og til og med UEFA-cup-finalen ble nådd, der ble engelske Ipswich Town FC for sterke (0-3, 4-2). På veien til finalen slo de; Red Boys Differdange (Luxembourg), Levski Sofia (Bulgaria), Radnicki Nis (Jugoslavia), Lokeren (Belgia) og Sochaux (Frankrike)
Da Molenaar-brødrene forlot klubben, gikk det dårligere og dårligere for AZ, og klubben rykket til og med ned.
Periode Scheringa
Og så kom Dirk Scheringa til klubben. Nok engang en forretningsmann fra Alkmaar, eieren av «Frisia Financieringen». Han var interessert i å tilføre klubben mye penger og hjelpe dem tilbake mot gamle høyder. Willem van Hanegem kom tilbake til klubben, denne gang som trener.
AZs suksess i UEFA-cupen i sesongen 2004/05 var en stor overraskelse for de fleste. AZ kom helt til semifinalen, hvor de ble slått ut av Sporting Club de Portugal, og det i siste spilleminutt i andre ekstraomgang. Med andre ord var de ekstremt nær finalen. På veien til semifinalen slo de gode og store klubber som AJ Auxerre (2-0) og Rangers (1-0). Senere vant de mot Shaktar Donetsk (1-3, 2-1) og Villarreal (2-1, 1-1). Sesongen etter gikk det ikke like bra i UEFA-cupen og de ble tidlig slått ut av spanske Real Betis. Borte tapte de 2-0, men hjemme vant de 2-0. I ekstraomgangene ble derimot Betis for sterke og vant.
Den suksessfulle sesongen 2004/05 gjorde at mange andre klubber ble interessert i AZs spillere. Flere fikk landskamper, og til slutt ble klubben nødt til å selge Jan Kromkamp, som gikk til Villarreal, og Olaf Lindenbergh (Ajax). Denny Landzaat var nær overgang denne sesongen, men ble. Sesongen 2006/07 ble han til slutt solgt til sensasjonslaget Wigan. I begynnelsen av januar 2005 hadde allerede suksesstrener Co Adriaanse sagt at han etter sesongen ville forlate klubben. Han sa at det bare fantes en trener som var riktig for AZ nå, ja en som til og med var bedre enn han selv, nemlig Louis van Gaal. Dirk Scheringa og Martin van Geel kom til samme konklusjon som Adriaanse, og bestemte seg for å hente van Gaal til klubben. Van Gaal trengte lite betenkningstid og sa raskt ja til jobben som AZ-trener. På den måten hadde AZ sikret seg en topptrener foran sesongen 2005/06.
Adriaanse dro etter sesongen til FC Porto, vinnerne av Mesterligaen i 2004. Teknisk direktør Martin van Geel, som var mannen som gjorde alt i bakgrunnen og var en viktig del av AZs suksess. dro til supporterens store ergrelse til Ajax, hvor han også ble teknisk direktør. Hans oppfølger ble Marcel Brands, som hadde vært teknisk direktør i RKC Waalwijk
I sesongen 2005/06 kom AZ på 2.-plass i serien. I kvalifiseringen for direkte plass i UEFA-cupen tapte de mot Erik Nevlands FC Groningen. Denny Landzaat, Kenneth Perez og Henk Timmer dro på slutten av sesongen. Nye spillere inn var Khalid Sinouh og Joey Didulica
De Alkmaarder Hout
De Alkmaarder Hout var AZs gamle stadion, som ble brukt fra 1948–2006. Stadionet står som et symbol på fotballen i Alkmaar. I 1948 ble "de Hout" for første gang brukt av den lokale klubben Alkmaarsche Boys. Stadionet ble mer kjent i 1954 da Alkmaar'54 også begynte å bruke banen. Alkmar'54 og Alkmaarsche Boys delte broderlig på banen slik AC Milan og Inter gjør på San Siro. Tidligere hadde Alkmaar'54 brukt en hesteveddeløpsbane som hjemmebane. Da sammenslåingen av Alkmaar '54 og FC Zaanstreek til AZ'67 var et faktum, fikk de enerett på de Hout. På midten av 1970-tallet ble stadionet utbygget, og tribunene ble kalt Molenaartribune og Jan van der Ben-tribune. Før AZs første Europacupkamp i 1977 ble det installert nye lys, og banen ble godkjent av UEFA. Først i 1996 fikk den gamle hovedtribunen fra 1950-årene en ansiktsløftning.
"De Hout" var og er et av de vakreste stadionene i Nederland. Et meget gammelt og intimt stadion. Stadionet er velkjent for trøkket som er der under kampene, og AZs «12. mann» har hjulpet dem i mange hjemmekamper både i serie og UEFA-cupen. Men dette stadionet ble gammelt og for lite for klubben som har tatt steget helt opp i toppen i nederlandsk fotball. Det var bare plass til ca. 10 000 supportere. Det var derfor nødvendig med en utvidelse eller et nytt stadion. Og det ble vedtatt at nytt stadion skulle bygges, nemlig nye DSB-Stadion med plass til 17 000 tilskuere.
Den 12. mai 2006 ble AZs siste kamp spilt på "de Alkmaarder Hout". Dette var også avskjedskampen til Barry van Galen og "Mister AZ", Michael Buskermolen. De to spilte til sammen 643 kamper for AZ, og er store helter i klubben, og fikk æren av å sette sammen et All-star team AZ.
DSB Stadion
DSB-Stadion er altså AZs nye storstue med plass til 17 023 tilskuere. Da stadionnavnet ble valgt i 2005 ble mange supportere meget skuffet over navnet. Man hadde håpet på et mer nostalgisk navn, og blant annet "Victorie stadion" var et navn supporterne håpet på, et navn med stor historie i Nederland, og som viser til åttiårskrigen
Innad i klubben ble det lenge diskutert om man skulle legge kunstgress eller naturgress på stadionet. Til slutt ble det bestemt at det skulle bli en blanding av naturgress og kunstgress, kalt GrassMaster, og med muligheten av å senere legge inn kunstgress. Dette er også en måte som Arsenal har benyttet seg av, på deres Emirates Stadium
4. august 2006 ble stadionet åpnet i en vennskapskamp mot Arsenal. Arsenal vant oppgjøret 3-0, men det la så absolutt ingen demper på festen. Det var en storstilt åpningsfest, og AZs tilhengerne var tydelig stolte over sitt nye anlegg.
Spillerstall
Oppdatert 15. april 2023.
Krynica Morska
Krynica Morska (tidligere Łysica, tysk Kahlberg) er en by og gmina i det pommerske voivodskap i nordlige Polen. Den er et populært turist- og badested.
Nuggerudveien (Oslo)
Nuggerudveien (1–23E, 2A–38) er en vei på Høybråten i bydel Stovner i Oslo. Den går fra Høybråtenveien til forbi Ellingsrudveien.
Veien fikk navn i 1952 etter den tidligere husmannsplassen Nuggerud (gnr./br. 109/1) i Mariholtveien. Før dette het den Elveveien.
Arøya
Arøya er navnet på flere øyer i Langesundsfjorden; Store Arøya, Lille Arøya og Vesle Arøya. Store og Lille Arøy har fortsatt (i 2006) en liten gruppe fastboende, hovedsakelig fiskere og noen kunstnere. Arøyene er sammen med Stokkøya, Fugløya og Geitrøya de eneste av øyene i Langesundsfjorden som ligger i Vestfold fylke og Larvik kommune. Øygruppen ligger lengst ut i Langesundsfjorden med Skagerrak som nærmeste nabo i sør. Arøyene danner et område med stille sund, svaberg og en rekke hytter. Sundet "Bukkespranget" deler Lille og Vesle Arøya, og syd for Lille Arøya ligger "Arøyskjæra" med mange små holmer og skjær ut mot det åpne området "Dypingen".
Hytter
Øyene har en betydelig utbygging av hytter tidligere hovedsakelig for beboere i Grenlandsområdet (Porsgrunn og Skien) men i stadig større grad kjøpes nye hytter opp av personer fra Oslo-området. Det har de senere årene vært betydelig utbygging og oppgradering av eksisterende hyttemasse. Øyene er forbundet med fergeforbindelse med Helgeroa og Langesund hele året (Skjæløy og Ragnøy). I sommerhalvåret er det en betydelig trafikk av sommergjester på fergeforbindelsen. Om sommeren går det ferge flere ganger daglig, mens det i vinterhalvåret kun går ferge på lørdager. Det er også taxibåt med base på nærliggende Stokkøya (MS «Røkke»).
Anna Colbjørnsdatters gate
Anna Colbjørnsdatters gate (5–27, 8–24) er ei gate på Løkka, på Sørsiden i Hønefoss. Gata løper fra nord mot sør, fra sørgrensen mot Søndre park og til Thornes gate.
Opprinnelig startet gata fra Kong Rings gate (der ett av husene fortsatt har adresse Anna Colbjørnsdatters gate) og krysset Stangs gate før den nådde dagens løp, men da parken ble anlagt forsvant nordre del. Gata krysser med Bloms gate, Sundgata og Owrens gate, før den når fram til Thornes gate. Anna Colbjørnsdatters gate har eldre villahusbebyggelse på begge sider.
Gata er oppkalt etter prestefruen Anna Colbjørnsdatter, som hjalp den norsk–danske styrken til å slå de svenske styrkene under slaget på Norderhov i 1716. Fram til starten av 1900-tallet het gata Anna Colbjørnsens gate.
Vestfossen skole
Vestfossen skole kan vise til to skoler i Øvre Eiker i Buskerud:
Roman Kienast
Roman Kienast (født 29. mars 1984 i Salzburg) er en østerriksk fotballspiller som spiller for den østerrikske klubben SC Wiener Neustadt.
Kienast har en fortid hos Hamarkameratene og har spilt kamper for det østerrikske herrelandslaget samt aldersbestemte landslag. Han er også nevø av tidligere Rapid Wien-kaptein Reinhard Kienast, som har nærmere 400 kamper for klubben.
Rapid Wien
Kienast startet karrieren i ASV Vösendorf, hvor han spilte til han var 14. Han ble oppdaget av Rapid Wien, og spilte flere år for Rapid Wien Amateure før han som 18-åring i 2002-sesongen første gang fikk prøve seg i den østerrikske bundesligaen. I 2004 ble han lånt ut til den daværende førstedivisjonsklubben SC Rheindorf Altach, men ble hentet tilbake etter seks kamper og fire mål. I 2004–05 sesongen spilte han 21 kamper, skåret to mål og ble ligamester med Rapid Wien.
Hamarkameratene
Kienast kom til klubben fra Rapid Wien på en opsjonsavtale foran 2006-sesongen etter at han den 17. juli 2006 underskrev en treårs-kontrakt med Ham-Kam, noe som gjorde at Kienast forble i klubben ut sesongen 2009. Gjennombruddet hans i Ham-Kam kom i 10. serierunde i Tippeligaen 2006, da laget vant 3-0 over Rosenborg på Lerkendal, og Kienast skåret de to siste målene. I siste serierunde ble for øvrig Kienast beskyldt for rasisme etter å ha kalt Daniel Nannskog «you fucking monkey» i kampens hete. Kienast fikk i ettertid tre kampers karantene fra Norges Fotballforbund for uttalelsen, som han måtte sone i begynnelsen av 2007-sesongen.
Etter å ha hjulpet Hamarklubben opp igjen til Tippeligaen 2008 med 14 skåringer i Adeccoligaen ble det måltørke i serien for Kienast. Til tross for dette var det flere klubber som var interessert i hans tjenester etter hans positive EM–deltakelse, og Viking var en av klubbene som offentlig sa de ønsket Kienast. Kienast var midten av november 2008 på prøvespill hos Norwich City FC, men ble skadet i en treningskamp mot reservelaget til Arsenal FC. I midten av januar 2009 var han også på prøvespill hos den engelske rivalen Plymouth Argyle FC, men ble sendt hjem etter at klubbens manager Paul Sturrock mente han var i for dårlig form. Kienast forlot Hamarklubben høsten 2009 etter at kontrakten hans gikk ut, og står dermed bokført med totalt 93 kamper og 36 mål.
Helsingborgs IF
Dagen før overgangsvinduet i Norge åpnet ble Kienast noe overraskende bekreftet utlånt fra Hamarkameratene til svenske Helsingborgs IF. Klubbene hadde også forhandlet seg frem til en opsjonsavtale for Kienast, som vil si at Helsingborg-klubben fikk opsjon på å kjøpe ut kontrakten hans ved sesongslutt. Ifølge klubbens nettsider trakk Kienast klubbens trener Bosse Nilssons oppmerksomhet under en treningskamp mot Hamarkameratene i Tyrkia under sesongoppkjøringen i mars 2008. Kienast dro tilbake til Hamarkameratene ved årsskiftet 2009 etter at Helsingborg ikke valgte å benytte seg av opsjonen for spilleren.
Sturm Graz
Etter at Hamarkameratene rykket ned fra førstedivisjon høsten 2009 ble Kienast bosmannspiller og stod fri til å skrive kontrakt med en annen klubb. Valget falt til slutt på SK Sturm Graz, som skrev under en kontrakt med Kienast ut 2010–sesongen med opsjon på ytterligere to år.
I 2010/2011-sesongen scoret han 19 seriemål og var en av lagets nøkkelspillere da klubben vant seriemesterskapet. Høsten 2011 ble han skadet i mellomfoten og var ute med behandling i nesten to måneder. Etter skadeavbrekket spilte han 13 seriekamper og scoret seks mål.
Austria Wien
Den 30. januar 2012 ble Sturm Graz og Kienast enige om en overgang til rivalen FK Austria Wien, på en overgangssum som ikke ble offentliggjort.
Landslagsfotball
Han har flere kamper for yngre landslag, og kom på tredjeplass i U-19 EM i 2003. 13. oktober 2007 debuterte han for A-landslaget i en treningskamp mot. Kienast ble tatt ut til Østerrikes EM-tropp, og kom innpå i alle Østerrike sine tre kamper som innbytter.
Paul Hansen
Paul Hansen (født 14. september 1980) er en norsk musiker fra Haugesund. Han er vokalist i bandet Blest og var tidligere vokalist i Vamp.
I 2001 flyttet han til Oslo hvor han startet bandet Cortina sammen med broren Henning Hansen og Torleiv Fossum. I bandet er han vokalist, gitarist og låtskriver. I desember 2007 ble han presentert som den nye vokalisten og assosiert medlem av Vamp og deltok på plateinnspilling og konserter fram til 2014. Sammen med Torbjørn Økland og Calle Apeland fra Vamp startet han deretter bandet Blest i 2015. Som soloartist ga Hansen ut singelen The other side september 2014.
Høsten 2014 deltok han i tv-programmet Stjernekamps tredje sesong som ble sendt på NRK1 og ble nummer 5.
Oscars gate (Hønefoss)
Oscars gate (3–39, 32–38) er ei gate på Løkka, på Sørsiden i Hønefoss. Gata løper fra nord mot sør, fra Bloms gate og til Owrens gate. Forbindelsen til Bloms gate er imidlertid ikke farbar på grunn av Søndre park.
Opprinnelig startet Oscars gate fra Kong Rings gate (der ett av husene fortsatt har adresse Oscars gate) og krysset Stangs gate før den nådde Bloms gate, men da parken ble anlagt forsvant både nordre del og passasjen til Bloms gate. Gata krysser videre med Sundgata og ender opp i Owrens gate. Oscars gate har eldre villahusbebyggelse på begge sider.
Folkedemokrati
Folkedemokrati er en pleonastisk betegnelse som ble tatt i bruk etter 2. verdenskrig for å betegne landene i sovjetiske innflytelsessfæren i Øst-Europa. I henhold til marxistisk teori er kommunismens lavere stadium, også kalt sosialismen, bare mulig å realisere gjennom at arbeiderklassen gjennom sine politiske institusjoner tar makten. Med unntak av i Jugoslavia og Albania hadde imidlertid kommunistpartiene kommet til makten gjennom at sovjetiske styrker hadde drevet ut den tyske okkupantmakten. Dette skapte en motsetning – på den ene siden var det kommunistiske partier som satt med makten, på den andre siden hadde det ikke funnet sted noen sosialistisk revolusjon. Løsningen på denne motsetningen ble folkedemokratiet.
Slik forklarte den ungarske kommunistiske veteranen Eugen Varga begrepet i 1947: «Den sosiale strukturen i disse statene er ulik alt det vi har sett tidligere; det er noe helt nytt i menneskehetens historie. Det er verken et borgerlig diktatur eller et proletarisk diktatur. Det gamle statsapparatet er ikke knust slik som i Sovjetunionen, men omorganisert ved hjelp av å trekke inn alle støttespillere for det nye regimet. De er ikke kapitalistiske stater i ordets tradisjonelle betydning. Men de er heller ikke sosialistiske stater. Basisen for deres overgang til sosialismen er gitt ved nasjonaliseringen av de viktigste produksjonsmidlene og ved statens essensielle karakter. De kan, ved å opprettholde det nåværende statsapparatet, gradvis gå over til sosialisme ved stadig å utvikle den sosialistiske sektoren som allerede eksisterer side om side med den vareproduserende sektoren (bonde og håndverker) og den kapitalistiske sektoren, som har tapt sin dominerende posisjon». I motsetning til klassisk marxistisk statsteori, som sier at staten først og fremst er et redskap for den herskende klasse, mente altså Varga at folkedemokratiene representerte en ny form for stat der en klasse var i ferd med å gi fra seg makten til en annen.
En annen fremtredende ungarsk kommunist, József Révai, uttalte i 1949 at «et folkedemokrati som ikke beveger seg i retning av sosialismen (…) mangler klarhet i forhold til problemene rundt utviklingen mot sosialisme». Derfor ble det etter hvert et behov for folkedemokratienes selvlegitimering at de kunne bevise denne utviklingen. Fra slutten av 1960-tallet begynte derfor flere av folkedemokratiene å omtale seg selv som sosialistiske stater. Begrepet folkedemokrati fortsatte imidlertid å figurere i offentlige kretser frem til omveltningene i 1989. Begrepet har senere også blitt tatt i bruk i andre land med regimer som omtaler seg selv som marxistiske.
Selv om begrepet folkedemokrati språklig skulle tilsi at land som titulerte seg som dette var utpregede demokratier var de preget av sentralstyring og ensretting. Ordet er en pleonasme fordi demokrati allerede inneholder ordet folk (på gresk), dvs. folkedemokrati betyr «folkefolkestyre».
Vestsiden ungdomsskole
Vestsiden ungdomsskole kan vise til:
Oktaeder
Oktaeder er den tredimensjonale versjonen av det bredere begrepet krysspolytop.
Radius
Hvis a i et regulært oktaeder er kant, er radiusen av en kule som akkurat fyller ut hele riguren:
Radiusen av den største kulen som kan innskrives i den er:
Midtradiusen, dvs. radiusen av en kule hvor flaten rører midten av hver kant, er:
Tetratetraeder
I denne avstumpingssekvensen kan du sammenlikne et tetraeder og et oktaeder:
Skarpskytter
Skarpskytter betegner opprinnelig en soldat som er ekstra treffsikker med skytevåpen og som har spesialkompetanse på skarpskyttergevær og disipliner tilknyttet strategisk og taktisk utnyttelse av det. Vanligvis brukes betegnelsen om militært personell, men mange politiavdelinger er i dag satt opp med egne skarpskyttere. Skarpskytter brukes også i dagligtale som hedersbetegnelse om treffsikre sivile skyttere.
Det hender at det engelske ordet sniper oversettes til snikskytter på norsk. Innen det norske militærfaget og i politiet brukes ikke betegnelsen snikskytter. Derimot er skarpskytter en stilling i det Forsvaret hvor man benytter skarpskyttergevær og som krever utdanning blant annet innen langholdsskyting, oppklaring og overvåkning. Vanlige soldater, som ikke nødvendigvis er skarpskyttere, kan ta skarpskyttermerket.
Skarpskyttere opererer som regel i par hvor den ene observerer og korrigerer ilden (ofte kalt «spotter»), og den andre skyter på instruks fra observatøren (ofte kalt «skytter»). Organisasjonsmessig opererer skarpskyttere ofte i egne enheter (lag eller tropp), og oppgavene er oftest å ta ut særlig viktige mål hos fienden, i skjul fra kamuflerte stillinger etter potensiell lang tids venting på at målet skal dukke opp. Utdanningen for å bli skarpskytter er ofte krevende, fordi personen skal lære seg å operere i par langt fra egne styrker bak fiendens linjer, navigere i skjul i ukjent lende og finne gode skyte- og observasjonsstillinger som ikke lett kan oppdages av fienden.
Oslo Pretenders
Oslo Pretenders, eller Oslo Baseballklubb, er en norsk baseballklubb fra Oslo. Klubben har vært det ledende baseballaget i Norge, siden oppstarten av Norges Softball og Baseball Forbund i 1991, med 15 NM-titler og 12 ligagull. Laget har også deltatt i Europacupen i baseball, hvert år siden 2001. Klubben jobber også med småguttelag, fra alderen 8 til 14.
Skarpskytter
Skarpskytter skilles vanligvis fra geværlagets skarpskytter (engelsk: designated marksman), som har ekstra våpenutdannelse til å skyte på mellomlange avstander, men ellers fungerer som vanlig geværmann.
Historie
Utover på 1800-tallet ble riflede våpen gitt til alle soldater. Under krimkrigen utviklet en britisk offiser det første praktiske kikkertsiktet til Enfleld forladere. Selv om siktet virket var ikke British Army interessert, men både Frankrike og begge sider i den amerikanske borgerkrigen brukte dem. Kanskje det mest kjente eksemplet var den amerikanske generalen John Sedgwick som ble drept av en skarpskytter fra Sørstatene på nesten en kilometers hold etter å ha uttalt at «opprørerne kan ikke treffe en elefant på dette holdet».
Maksimal avstand
Det har vært flere tilfeller hvor skarpskyttere har truffet mennesker fra over 2,000 meter. I 2017 traff en canadisk skarpskytter en IS-soldat på 3,450 meters hold, som er den lengste avstanden noen gang registrert. Selv om det i teorien er fullt mulig å treffe mennesker på dette holdet, forutsatt at man har en riktig kombinasjon av våpen, kikkertsikte og ammunisjon, slik at å treffe på et slikt hold hører til sjeldenhetene, og at treff på første skudd er nærmest umulig. En vindstyrke på 1 m/s vil flytte et 12,7 mm-prosjektil over 2 meter på 2,500 meter, og hvis skarpskytteren feilvurderer lufttemperaturen til 19°C, når den egentlig er 20°C, vil det samme prosjektilet treffe rundt 60 cm for lavt. Det blir da lettere å korrigere det andre skuddet i forhold til hvor det første traff, dette er avhengig av at man har en måloppdager ved sin side som kan gi de riktige korreksjonene.
Tatt i betraktning alle faktorene som spiller inn på ekstreme hold, blir effektiv skuddrekkevidde på et Barrett M82A1-skarpskyttergevær beregnet til å være rundt 2,000 meter, avhengig av ammunisjonstype. I det norske forsvaret brukes det nevnte geværet på avstander ut mot 2,000 meter, og det sies at «et kjøretøy skal treffes med god margin på 1500 meter, men gode skarpskyttere treffer også på 2,200 meter.» I kystjegerkommandoen skal skarpskyttere utstyrt med et Barrett M82A1 skarpskyttergevær kunne treffe en fotball med alle skuddene på 800 meters hold, mens på 1,500 meters hold skal skuddene sitte innenfor 75 cm.
Sammenligning med geværlagets skarpskytter
I militær sammenheng skilles det vanligvis mellom:
Militær og sivil bruk
Politiets skarpskyttere skyter på kortere hold enn militære skarpskyttere. Typiske avstander for politiets skyttere er 50 m til 150 m, mens militære skarpskyttere sjelden skyter på kortere hold enn 300 meter. Avhengig av våpen, kan profesjonelle skarpskyttere treffe mennesker på over 1000 meter, og materiell som stridsvogner og andre større mål kan treffes på mer enn 2000 meters hold.
Skarpskyttere i det norske Forsvaret
Skarpskyttere har vært en del av kavalerioppsetninger. I Norges forsvar er en skarpskytter tradisjonelt kategorisert som en jegersoldat. Funksjonen har vært organisert på en rekke forskjellige måter tilpasset enhetens behov. Stillingen som skarpskytter har vært tildelt én enkelt person i et lag, et lag i en tropp, men også utgjort en hel tropp i et spesialkompani eller et jegerkompani i en bataljon. I Hærens manøveravdelinger panserbataljonen, 2. bataljon og Telemark bataljon går skarpskyttere under kallesignalet «sierra» for «S» i det militære bokstaveringsalfabet.
I dagens oppsetninger benyttes våpen som f.eks. skarpskyttergeværet HK417 (2007), Barrett M82A1 (1990-tallet ) og Barret MRAD (2013). Tidligere skarpskyttergevær inkluderer NM149 (1988), Kongsberg KV59 (1959) og Krag-Jørgensen (M/1923, M/1925 og M/1930).
Norske skarpskyttere opererer enten som par eller i lag/patrulje. Som par er den ene skytter og den andre observatør, også kalt spotter. Skarpskytterne opererer ofte langt bak fiendens linjer, men også på fronten hvor de støtter andre styrker med presis ild.
Lucien Rebatet
Lucien Rebatet (født 15. november 1903, død 24. august 1972) var en fransk forfatter og journalist. Han ble kjent som en innbitt eksponent for fascisme og antisemittisme.
Skarpskytter
Skarpskyttere i det norske Forsvaret
Veien fram til å bli profesjonell skarpskytter i Forsvaret tar cirka to år for en som allerede har førstegangstjenesten unnagjort. Utdannelsen er krevende både psykisk og fysisk, og 70 prosent faller fra underveis. Utdanningen strekker seg over syv nivåer, hvor de fire nederste er på operatørnivå og de tre øverste som instruktør. Den grunnleggende skarpskytterutdanningen omhandler emner som skyting, avstandsbedømmelse, måloppdagelse, målangivelse, skjul/kamuflasje, observasjonstjeneste, patruljetjeneste, fremrykningsmetoder, kommunikasjon, avansert bruk av kart og kompass, med mer. Tittelen «skarpskytter» i Norge oppnås kun ved å ha bestått og gjennomført spesialistkurset. Personellet selekteres grundig for utdanningen og gjennomføres av Hærens våpenskole, hvor rundt 10 personer utdannes årlig.
Bruk av Raufoss NM140 MP materiellødeleggelsesammunisjon mot personell i Afghanistan har medført noe kontrovers i Norge.
Lucien Rebatet
Liv og virke
Han begynte sin karriere først som forsikringselger før han i 1929 begynte å skrive om musikk og film, sistnevnte under psevdonymet «François Vinneuil», for avisen av samme navn som den høyreekstreme, integralistiske bevegelsen Action Française. I 1932 ble han bidragsyter for den høyreekstreme avisen Je suis partout («Jeg er overalt»). Han skrev for denne fram til den allierte frigjøringen fra det nasjonalsosialistiske Tysklands okkupasjon i 1944. I 1938 ble han informasjonssjef for Action Française og arbeidet da tett på bevegelsen grunnlegger, Charles Maurras.
Lenge før det brøt ut krigshandlinger mellom Frankrike og det nasjonalsosialistiske Tyskland, uttrykte Rebatet sympati for nasjonalsosialismen i sine artikler for Je suis partout hvor han anklaget jødene for hisse opp til krig for å velte Adolf Hitlers styre i Tyskland. Under den tyske okkupasjon av Frankrike utga han boken Les Décombres i 1942 hvor han ga skylden på det franske nederlaget i 1940 på jødene og hevdet at den eneste vegen videre for Frankrike var å samarbeide fullt ut med Tyskland. Boken ble trykket i 65 000 eksemplarer i løpet av okkupasjonen, og utpekt som livre de l'année («Årets bok») av Radio Paris.
Rebatet fortsatte å proklamere sin troskap til fascismen fram til sin død, men hans antisemittisme ble mer neddempet.
Eöl
Han var en av avarene (de uvillige) som bodde i skogen Nan Elmoth, formelt regnet som en del av Doriath. Han var en dyktig smed, og en venn av dvergene fra Nogrod og Belegost. Eöl oppfant galvorn, et svart metall av stor styrke og som var lett å smi, som han skapte om til rustninger som han brukte når han dro ut av skogen han bodde i. Han smidde også to sverd av metall fra en meteoritt, men måtte gi det ene sverdet, Anglachel, til Thingol som betalig for at Eöl fikk bo i Nan Elmoth. Det andre sverdet, Anguirel, behold han selv.
Han fanget Aredhel Ar-Feiniel, søsteren til Turgon, mens hun vandret gjennom hans skoger, og giftet seg med henne. Deres sønn var Maeglin. Eöl hatet Noldoene, og nektet derfor Aredhel og Maeglin å lete etter deres slekt. Aredhel og Maeglin dro siden til Gondolin, og stjal Anguirel fra ham, og fulgte etter dem. Da han ikke fikk lov å dra derfra med Meaglin, prøvde han å drepe sønnen i stedet for. Men han endte opp med å drepe Aredhel, og for denne handlingen ble han henrettet.
Andre versjoner av legendariet
I boka Silmarillion er Eöl framstilt som en Sindarin alv med et uspesifisert slektskap med Elwe Thingol, men i de svært sene skriftene til Tolkien (spesifisert: Quendi and Eldar, som er utgitt i The War of the Jewels) viser det seg at Tolkiens senere syn på Eöl var at: Eöl var en Avar som nedstammet fra den samme klanen som Noldoene (Tatyar klanen), men at Eöl hatet sine slektninger i Valinor. Eöls kjærlighet til smedkunsten, og han vennskap med dvergene, stemmer overens med Tolkiens syn på Noldoene, som også er beskrevet som dvergevenner i det første og andre tidevervet.
Lista Sindarów i Moriquendich
Harry Knudsen
Harry Madsen Knudsen (født 4. mars 1919, død 1. september 1998) var en dansk roer som deltok i de olympiske leker 1948 i London.
Knudsen vant en olympisk bronsemedalje i roing under Sommer-OL 1948 i London. Han var med på den danske fireren med styrmann som kom på tredjeplass i konkurransen bak USA og Sveits. Roøvelsene ble gjennomført i perioden 5. til 8. august 1948 på Themsen. Mannskapet på den danske båten var roerne, Erik Christian Larsen, Børge Raahauge Nielsen, Henry Christian Larsen, Harry Knudsen og Ib Olsen som var styrmann.
Milwaukee County
Milwaukee County er et fylke i den amerikanske delstaten Wisconsin. Det ligger øst i staten ved Michigansjøen og det grenser mot Ozaukee County i nord, Racine County i sør, Waukesha County i vest og mot Washington County i nordvest.
Milwaukee Countys totale areal er 3,081 km² hvorav 2,456 km² er vann. I 2005 hadde fylket 921,654 innbyggere og administrasjonssenteret ligger i byen Milwaukee som også er fylkets og delstatens største by.
Fylket har fått sitt navn etter ojibweindianske ordet mino-aki som betyr godt land.
Milwaukee County ble opprettet i 1834 og fikk fulle rettigheter i 1835.
Jurata
Jurata er et berømt badested på Helhalvøya i Polen. Det var opprinnelig en fiskerlandsby, og ble grunnlagt som badested i 1928. Jurata ligger innenfor byen Jastarnias administrative grenser, på Østersjøkysten i det pommerske voivodskap.
Robin Johnstone
Robin Talbot Johnstone (født 6. august 1901, død 20. februar 1976) var en britisk roer som deltok i de olympiske leker 1920 i Antwerpen.
Johnstone vant en olympisk sølvmedalje i roing under OL 1920 i Antwerpen. Han var med som styrmann på den britiske åtteren som kom på andreplass bak USA. Mannskapet på båten var; Ewart Horsfall, Guy Oliver Nickalls, Richard Lucas, Walter James, John Campbell, Sebastian Earl, Ralph Shove, Sidney Swann og Robin Johnstone som var styrmann. Totalt deltok åtte båter fra åtte nasjoner og konkurransen, som ble avviklet 28. og 29. august 1920, ble gjennomført i cupform. To og to båter møttes i kvart- og semifinaler. Storbritannia møtte og beseiret Sveits i kvartfinale og Norge i semifinale. Finalen tapte de til USA.
Final Fantasy XII
Final Fantasy XII (ファイナルファンタジーXII Fainaru Fantajī Tuerubu) er et konsollrollespill utviklet og publisert av Square Enix, og er det tolvte spillet i Final Fantasy-serien.
Spilleren kontrollerer karakteren på skjermen fra et tredje-person perspektiv for å samhandle med mennesker, gjenstander og fiender. I motsetning til tidligere spill i serien, kan spilleren også kontrollere kameraet, noe som gir 360 grader utsikt over omgivelsene. I løpet av spillet kan man tjene GIL som er rådende valuta i alle Final Fantasy-spillene.
Spillet ble gitt ut i 2006 i Japan og USA og var det første spillet med enkeltspillermodus i hovedserien på fem år. Det er også det siste Final Fantasy-spillet til PlayStation 2. Spillet ble det fjerde bestselgende PlayStation 2-spillet i året 2006, ettersom det solgte mer enn to millioner eksemplarer.
Handling
I Dalmascas hovedstad Rabanastre har prinsesse Ashelia av Dalmasca og prins Rasler av Nabradia akkurat giftet seg, når det arkadiske imperiet invaderer de to landene. Rasler blir raskt drept i konflikten, hele byen Nabudis blir ødelagt i en gigantisk eksplosjon, og Dalmascan-kongen Raminas blir myrdet få øyeblikk etter å ha signert en overgivelsestraktat. Marquis Ondore kunngjør at snikmorderen var Dalmascan-kaptein Basch, som blir dømt til døden, og at prinsesse Ashelia skal ha begått selvmord.
To år senere ignorerer Vaan, sin venn Penelos innvendinger, og infiltrerer palasset under en middag for å feire utnevnelsen av prins Vayne Solidor som konsul. Men motstandsstyrker fra Dalmascan angriper palasset, ledet av Amalia. Men de blir snart arrestert av arkadiske styrker. I fangehullet møter de Basch, som hadde blitt fengslet men ikke drept, og som sier at det egentlig var hans tvillingbror Gabranth var den som drepte kongen.
Nybrottveien (Oslo)
Nybrottveien (1–7B, 2–12B) er en vei på Stovner (bydel Stovner) i Oslo. Den går fra Stovnerveien til Hagaveien.
Navnet ble vedtatt i 1928.